Zhantas/Cleaned-Kyrgyz_Wikipedia huggingface dataset:
Киото сыйлыгы

thumb|Киото сыйлыгы.
Киото сыйлыгы (жап. 京都賞 Kyōto-shō) - дүйнөлүк жетишкендик үчүн берилүүчү жапониялык эң жогорку даражадагы жеке сыйлык. Бул сыйлык жалгыз гана алардын өздүк тармагындагы алдыңкы өкүлдөргө гана эмес, адамзатынын жашоосуна салым кошкон өкүлдөргө да берилет. Киото сыйлыгы Нобель сыйлыгы берилбөөчү тармактарга ыйгарылуучу эң престиждүү сыйлыктардын бири деп эсептелинет. Бул сыйлык Казуо Инамуро түптөгөн Инамори уюуму тарабынан 1985-жылдан бери жыл сайын тапшырылып келет. Такамадо Канбийке уюумдун ардактуу президенти болуп саналат.

 Тарыхы 
...

 Категориялар жана тармактар 
Киото сыйлыгы төрт категориядан турат жана алардын ар бири төрт башка суб-категориядан турат. Ар бир жылы ар кайсы өлкөдөн келген лауреаттарга мүмкүнчүлүк бериш үчүн, сыйлык берилүүчү тармактар алмашып турат. Категориялар:

Өнүккөн технология жаатында Киото сыйлыгы. Анын ичинде : Электроника, Биотехнология жана Медициналык Технология, Материал таануу жана Инженерия, Информатика.

Илим тармагындагы Киото сыйлыгы. Анын ичинде : Математика, Биология, Жер жана Планеталар илими (Астрономия жана Астрофизика), Табигый-так илимдер (1988-жылы Ноам Чомски, Когнитивдүү Илимдин бешинчи категориясында биринчи лауреат болгон) бар.

Искусство жана Философия тармагында Киото сыйлыгы. Анын ичинде: Музыка, Искусство, Театр (Кино) жана Ойлонуу жана Этика.

 Лауреаттар 
2015-жылкы лауреаттарга үч категориядагы сыйлыктар 99 өкүл жана бир уюмга (Нобель уюму) ыйгарылган. Бул лауреаттардын арасында илимпоздор, инженерлер жана философия боюнча изилдөөчүлөр, сүрөтчүлөр, архитекторлор, скульпторлор, музыкантар жана режиссерлор сыяктуу ар тараптуу кесиптин ээлери бар. Кошмо Штаттар сыйлыкты эң көп алуучулардын катарын баштаса (42), андан соң Жапония (18), Улуу Британия (12) жана Франция (8) бар.

 Шилтемелер 
 

Категория:Сыйлыктар
Категория:1985-жыл
Rehab

"Rehab" - британиялык ырчы Эми Уайнхаустун Back to Black аттуу студиялык экинчи альбомундагы ыры. Ыр Уайнхаус тарабынан жазылып, Марк Ронсон тарабынан продюсерленген. 2006-жылдын 23-октябрында алдыңкы сингл катары чыккан. Ырдын автобиографиялык тексттинде аракечтиктен жапа чегип, бирок, реабилитациялык клиникада дарылануудан баш тартып жаткан каарман сүрөттөлөт.

 Сыйлыктары 

 Шилтемелер 
Категория:Ырлар
Saving All My Love for You

"Saving All My Love for You" (кырг. "Сен үчүн бардык сүйүүмдү сактап келем") — америкалык ырчы Уитни Хүстон аткарган ыр. Хүстондун Америкадагы Billboard Hot 100 жана Улуу Британиядагы UK Singles Chart чарттарында сап башына чыккан биринчи ыры. Ырды Майкл Массер жана Гери Гоффиндер аранжер Gene Page менен бирге жазышкан. Хүстон бул ырына 1986-жылы "Мыкты аял поп вокал аткаруусу" номинациясында "Грэмми" жана Favorite R&B/Soul Video категориясында American Music Award сыйлыктарын алган. Бул ыр эң алгачкы Whitney Houston альбомундагы төртүнчү, АКШдагы катары мененки 7 топчартеринин биринчиси.

 Сыйлыктары 

 Шилтемелер 
Категория:Ырлар
Since U Been Gone

"Since U Been Gone" — америкалык ырчы Келли Кларксондун Breakaway деп аталган экинчи альбомундагы экинчи (АКШ жана Австралияда биринчи) сингл. 

Ыр 2005-жылдын ичинде ийгиликке жетишкен: 1 миллион копиясы сатылган, эң көп жүктөлгөн экинчи америкалык композиция болгон. Billboard Hot 100 жана Канада чартында экинчи орунду ээлеген. Келли Кларксон 2006-жылы "Since U Been Gone" үчүн "Мыкты аял поп вокал аткаруусу" номинациясында "Грэмми" сыйлыгын алган.

 Сыйлыктары 

 Шилтемелер 
Категория:Синглдар
Категория:Ырлар
Тина Тернер

thumb|Turner (1970)

Тина Тернер (англ. Tina Turner; төрөлгөндөгү аты Анна Мей Буллок (англ. Anna Mae Bullock), 1939-жылы 26-ноябрда Теннесси, Натбушта туулган) — америкалык ырчы, ырлардын автору, актриса жана бийчи. Сегиз жолку "Грэмми" сыйлыгынын ээси. Актёрдук чеберчилиги, темпераменти жана сахнадагы экспрессивдүүлүгү үчүн "Рок-н-ролл канышасы" наамын алып жүрөт. Тина дүйнөдөгү мыкты он бийчинин ичине кирет. "Rolling Stone" журналы аны биздин замандын улуу ырчыларынын бири деп атаган.

 Сыйлыктары 

 Шилтемелер 
Категория:Арип боюнча музыканттар
Категория:Арип боюнча ырчылар
Viva la Vida

"Viva la Vida" ([ви́вa ла ви́да]) — британиялык Coldplay рок-тобунун Viva la Vida or Death and All His Friends альбомундагы экинчи сингл. Испан тилинде "Жашасын өмүр" дегенди билдирген аталыш Фрида Калонун натюрмортунан алынган.

Coldplay тобу бул ырды жандуу үн менен биринчи жолу 2008-жылы 1-июнда 2008 MTV Movie Awards аземинде ырдаган. Сингл июнь айынын үчүнчү аптасында Coldplay'дин мансабында биринчи жолу британ сатуу чарттарында дагы, АКШдагы Billboard Hot 100'дө дагы биринчи сапка жеткен. Аталган ыр 2012-жылы декабрда "Скробблингдин 10 жылынын мыкты композициялары" символдук тизмесинде тогузунчу орунду ээлеген.

 Сыйлыктары 

 Шилтемелер 
Категория:Синглдар
Категория:Ырлар
Strangers in the Night

"Strangers in the Night" — популярдуу ыр. Обонун Увезян Аво, англис тилиндеги сөзүн Чарли Синглтон жана Эдди Снайдерлер жазышкан.

Ырдын башатында Кемпферт тарабынан "Адам өлтүрүлүшү мүмкүн" (англ. A Man Could Get Killed) кинотасмасынын аспаптык үн жолчосунда гана колдонулган обон жатат. Ал жактагы аталышы "Beddy Bye" болгон.

Ыр Фрэнк Синатранын аркасында таанымал болгон. "Түнкү бейтааныштар" анын аткаруусунда Billboard Hot 100 жана Easy Listening чарттарында 1-орунга жеткен. 1966-жылы ырдын аты Синатранын ошол тапка чейинки коммерциялык жактан эң ийгиликтүү альбому болгон Strangers in the Night'ка берилген. Ыр Улуу Британияда да (UK Singles чартында) 1-орунга чыккан.

 Сыйлыктары 

 Шилтемелер 
Категория:Ырлар
"Грэмми" сыйлыгынан даңк залы

"Грэмми" сыйлыгынын даңк залы (англ. Grammy Hall of Fame Award) — "сапаттык же тарыхый мааниси бар" 25 жылдан ашкан музыкалык жазмаларды урматтоо максатында 1973-жылы негизделген "Грэмминин" атайын сыйлыгы. Сыйлык классикалык музыка, рок, кантри, хип-хоп, R&B, опера, театр жана кинону кошуп эсептегенде XX кылымдын башынан берки бардык жанрдагы жазмаларга (сингл жана альбомдорго) берилет. 2012-жылга чейин сыйлык 1900-жылдан бери жазылган балким, жүздөгөн миң сингл жана альбомдун ичинен 906сына ыйгарылган.

 Сыйлыктары 

 Шилтемелер 
Категория:Музыка сыйлыктары
Категория:Музыка
Лайонел Ричи

Лайонел Брокман Ричи (англ. Lionel Brockman Richie Jr.; 1989-жылы 20-июнда туулган) - 1980-жж. биринчи жарымында Майкл Жексон жана Принс менен катар дүйнөлүк поп-музыканын туу чокусунда жылдызы жанган америкалык поп-аткаруучу. Ал 1981-1987-жылдар аралыгында чыгарган отуз синглдын бардыгы Billboard Hot 100 чартынын мыкты ондугуна кирген, беши ыры биринчи орунга жеткен.

 Сыйлыктары 

 Шилтемелер 
Категория:АКШ ырчылары
Категория:Арип боюнча ырчылар
Категория:Арип боюнча музыканттар
Йоко Оно

thumb|Йоко Оно
Йоко Оно катары таанылган Йоко Оно Леннон (жап. 小野 洋子 Оно Ё:ко?, англ. Yoko Ono; 1933-жылдын 18-январында, Жапония, Токиодо туулган) — жапониялык авангард сүрөтчү, ырчы жана искусство ишмери, Жонн Леннондун жесири. АКШнын жарандыгын алган.

 Сыйлыктары 

 Шилтемелер 
Категория:Арип боюнча ырчылар
Категория:Жапония
Radioactive

Radioactive - америкалык Imagine Dragons рок-тобунун Night Visions деп аталган биринчи студиялык альбомундагы ыр. 2012-жылы 2-апрелде чыккан. Ыр 2014-жылы 26-январда өткөн аземде "Мыкты рок аткаруу" номинациясында "Грэмми" сыйлыгын алган жана ошондой эле, "Жылдын мыкты үн жазмасы" болууга номинацияланган. Rolling Stone журналы Radioactive'ди жылдын эң чоң рок-хити деп атаган.

 Сыйлыктары 

 Шилтемелер 
Категория:Ырлар
Random Access Memories

Random Access Memories — франциялык Daft Punk электрондук дуэтинин 2013-жылдын май айында чыккан төртүнчү альбому. Пластинка көп сандаган биргелешкен тректердин болушу менен өзгөчөлөнөт. Альбомду жазууга көптөгөн артисттер катышкан, алардын арасында Найл Рожерс, Пол Уилямс, Жоржио Мородер, Фаррелл Уилямс, Тодд Эдвардс, DJ Falcon, Gonzales, Panda Bear жана Жулиан Касабланкастар бар. Альбом сынчылар тарабынан абдан жактырылган. Ал "Жылдын альбому", "Мыкты электрондук/бий альбом" жана "Мыкты классикалык эмес альбомдун долбоорлонушу" номинацияларында "Грэмми" сыйлыгын алган.

 Сыйлыктары 

 Шилтемелер 
Категория:Студиялык альбомдор
Категория:Ырлар
September of My Years

September of My Years — Френк Синатранын альбому. 1965-жылы Reprise Records лейблында чыккан.

Альбомдун аталышын "Менин жылдарымдын сентябры" деп которууга болот. Альбом 1965-жылдын сентябрында жарык көргөн, ал эми декабрда Синатра 50 жашка толгон.

Альбом 1965-жылдын жыйынтыгы боюнча 8-"Грэмми" аземинде "Мыкты альбом" жана "Мыкты альбом аннотациялары" (англ. Best Album Notes) наминацияларында жеңишке жеткен. 

1999-жылы Френк Синатранын September of My Years альбому (1965-жыл, Reprise Records) "Грэмми" сыйлыгынын даңк залына кабыл алынган.

 Сыйлыктары 

 Шилтемелер 
Категория:Студиялык альбомдор
Категория:Ырлар
Night Fever

Night Fever (кырг. Түнкү калтыратма) — британиялык Bee Gees поп-тобунун ыры. Культтук "Ишемби кечинин калтыратмасы" бий-тасмасы үчүн жазылган. Ырдын авторлору Барри, Робин жана Морис Гибб ага-инилер, продюсерлөөнү Bee Gees тобунун өзү, Элби Гелатен жана Карл Ричардсондор колго алышкан. Saturday Night Fever'дин жалпы саундтрегинин ичинде да, 1978-жылы 7-февралда өзүнчө сингл болуп да чыккан. Чыгары менен чарттарга катышып, көбүнчөсүндө биринчи орунду ээлеген. Мисалы, 1978-жылы Billboard Hot 100 чартында Энди Гиббдин "Love Is Thicker Than Water"-ин ашып өтүп эки ай бою алдыңкы турумун сактаган. Кийин болсо, Ивонн Эллимандын "If I Can't Have You"-суна орун бошоткон. Бул эки ырды тең ага-ини Гиббдер жазышканы көңүл бурууга арзырлык. 

Продюсер Роберт Стигвуд башында тасманы Saturday Night деп атагысы келген, бирок композитор Роберт Гибб бул жөнүндө оюн билдирип, Night Fever деген вариантты сунуштаган. Натыйжада, эки аталышты бириктирип Saturday Night Fever деп атоого келишишкен. Бирок, Гибб өзү сунуштаган аталышты саундтректин ырларынын биринде өзгөртпөй сактап калган. Ыр тасманын баш каарманы бөлмөсүндө клубка кетүүгө камданып жатканда жана ошол эле күнү кечинде бир нече киши катышкан синхрондук жапырт бий учурунда жаңырат.

Диск коммерциялык жактан ийгиликтүү болгон. Атап айтканда, Американын үн жаздыруучу компаниялар биримдиги чыгарылышка платина статусун ыйгарган, тактап айтканда, бир миллиондон ашык нуска сатылган. Сингл өз учурунда АКШ жана Улуу Британиянын хит-параддарында удаа сап башына чыккан. Бул бардык эле аткаруучулардын колунан келе берген эмес. Флориданын губернатору ага-инилерге штаттын ардактуу жарандары деген статус ыйгарган. Себеби, композиция үстүндөгү иштер Флоридадагы Criteria студияларында жүргөн. 2008-жылы Billboard Hot 100 чарты бул ырды бардык мезгилдердин улуу ырлары тизмесине кошуп, 33-орунга жайгаштырган.

 Сыйлыктары 

 Шилтемелер 
Категория:Ырлар
Oh, Pretty Woman

"Oh, Pretty Woman" (кырг. О, сулуу) — Рой Орбисонго дүйнөлүк атак-даңк алып келген белгилүү ыр. Ырды Рой Орбисон Билл Деес менен биргеликте жазган, Теннеси штатындагы Нешвиллде "Monument Records" студиясында жаздырылган. Oh, Pretty Woman Billboard Hot 100 музыкалык хит-парадында үч апта бою 1-орундагы позициясын сактаган.

1991-жылы Рой Орбисонго, өлгөндөн кийин "Грэмми" музыкалык сыйлыгы "Мыкты эркек поп вокал аткаруу" наминациясында Oh, Pretty Woman ырын HBO телекомпаниясынын "Рой Орбисон жана Достор, Ак-Кара Түн" теле-берүүсүндө жандуу үн менен ырдаганы үчүн ыйгарылган. 1999-жылы "рок-н-роллду аныктаган 500 улуу ырдын" бири деп аталган. 2004-жылы "Rolling Stone" журналы Oh, Pretty Woman ырын "Бардык мезгилдердин 500 улуу ыры" тизмесине кошуп, 222-орунга жайгаштырган.

 Сыйлыктары 

 Шилтемелер 
Категория:Ырлар
Sgt. Pepper's Lonely Hearts Club Band

Sgt. Pepper's Lonely Hearts Club Band (кырг. Сержант Пеппердин элкин жүрөктөр клубунун оркестри) (альбомдун жумушчу аты - One Down, Six to Go) —The Beatles британ рок-тобунун сегизинчи студиялык альбому. Көптөгөн сынчылар Sgt. Pepper's Lonely Hearts Club Band'ди бардык мезгилдердин эң таасирдүү рок-альбомдорунун бири экенин белгилешет. Атап айтканда, альбом Rolling Stone (2003) журналынын версиясына ылайык, эзелден берки жана бүткүл элдердин мыкты альбому болуп саналат. 2006-жылы британ чарттарынын элүү жылдыгына карата Би-Би-Си радиостанциясы тарабынан угармандардын арасында жүргүзүлгөн сурамжылоого ылайык, аталган альбом Улуу Британияда популярдуулук боюнча биринчи орунду ээлейт. Sgt. Pepper's Lonely Hearts Club Band сатылган 30 миллиондон ашык нуска менен дүйнөлүк альбом сатык лидерлеринин тизмесинде тогузунчу орунда турат. 

Альбом 1966-жылы 6-декабрда башталган 129 күндүк мөөнөт ичинде жазылып, 1967-жылы 1-июнда Улуу Британияда чыккан (Ошол эле жылдын 2-июнунда альбом АКШда сатыла баштаган).

 Сыйлыктары 

 Шилтемелер 
Категория:Студиялык альбомдор
Категория:Ырлар
Борис Гребенщиков

thumb|280px|2016
Борис Борисович Гребенщиков (лакап аты - БГ; 1953-жылы 27-ноябрда СССР, Ленинградда туулган) — орус акыны жана музыкант, композитор, ырчы жана "Аквариум" рок тобунун гитаристи, орус рок-музыкасын негиздөөчүлөрдүн бири.

 Өмүр баянындагы негизги даталар 
 1971-жыл - Борис Гребенщиков Ленинграддын №239-физика-математикалык мектебин аяктаган.
 1972-жылдын жайы - Гребенщиков Анатолий Гуницкий менен бирге "Аквариум" тобун тузгөн. Сексенинчи жылдардын ортолоруна чейин топ жарым көмүскө иш жургүзүп, үй шартында жаздырып, кээде гана башка шаарларга кыска гастролдорго барган.
 1977 - Гребенщиков Жданов аттындагы Ленинград мамлекеттик университетинин Колдонмо математика - башкаруу жараяны факультетин аяктап, социология Илим изилдөө институтунда иштей баштаган. Ыр жазганын улантып, Ленинград мамлекеттик университетинин эксперименталдык студенттик театры менен кызматташып концерттерге катыша баштаган. 1977-жылы "Рокси" самиздат журналын уюштурган.
 1978-жылдын жайы - Майк Науменко менен бирге, Боб Диландын чыгармачылыгынан таасирленип, "Все братья - сёстры" акустикалык альбомун жаздырган. Үн жаздырмага Михаил Файнштейн катышкан.
 1980-жылдын жазы - 1980-жылдын март айында өткөн Тбилиси рок-фестивалында сүйлөгөндөн кийин комсомолдон чыгарылган жана кенже илимий кызматкерлик кызматынын бошотулуп, жумуштан айдалган.
 1981-жыл - орус рокунун сырт мукабалуу, студияда жаздырылган алгачкы толук самиздат альбому "Аквариумдун" - "Синий альбом"-у. "Аквариум" Ленинград рок-клубунун мүчөсү болот; клубдун алгачкы беш фестивалына катышат.
 1982-жыл - "Кино" тобунун "45" аттуу алгачкы альбомун продюсерлөө.
 1986-жыл - Аквариумдун акыркы "Десять стрел" самиздат альбому.
 1987-жыл - Аквариумдун СССРдеги биринчи пластинкасы
 1989-жыл - Дэйв Стюартаиз Eurythmics катышкан, англис тилиндеги алгачкы "Radio Silence" альбомунун чет өлкөдө чыгарылышы.
 14.03.1991 - "Аквариумдун" тобунун жоюлушу.
 1991—1992 — "БГ-Бэнд". "Русский альбом".
 1992-жыл - Гребенщиков "Аквариумдун" жаңы курамын түзөт ("Аквариум 2.0").
 1997-жыл - "Триумф" сыйлыгынын лауреаты. "Аквариум 2.0" таркаган. The Band АКШ тобу менен үн жаздыруу. "Лилит" альбому.
 2003-жыл - Борис Гребенщиковдун 50 жылдык юбилейи жана ага арналган Кремлдеги чоң концерт.
 2005-жылдын март айы- бир нече рок-музыкант жана продюсерлердин, президенттин администрациясынын жетекчичинин орун басары Владислав Сурков менен жолугушуусун уюштурган. Бул ММКларда чоң резонанс жараткан.
 22-май, 2005 - радио алып баруучулук карьерасын баштап, "Радио России"де дээрлик бир сааттык "Аэростат"автордук программасын алып барган.
 2006-жылы- Гребенщиковдун көзүнө операция жасалган.
 2007-жылдын 21-майы - Альберт-Холлдогу концерт.
 2009-жылдын 8-майы - Берлинде жүрөгүнө шанттоо операциясы жасалган.
 2014 - "Соль" жаңы соло альбому, "кырктан ашык жылдын мыктысы"

 Сыйлыктары 

 Шилтемелер 
 Расмий сайты
Категория:Орусия ырчылары
Категория:Орусия композиторлору
Категория:Арип боюнча ырчылар
Категория:Арип боюнча музыканттар
Аквариум (топ)

"Аквариум" - советтик жана орусиялык эски рок-топтордун бири. 45 жылдын ичинде топтун курамы көп ирет алмашкан, топтун идеялык шыктандыруучусу, ырчы Борис Гребенщиков (БГ лакап аты менен белгилүү) менен Анатолий Гуницкий экөө гана топ түзүлгөн 1972-жылдан тартып коллективдин курамынан чыгышкан эмес. 1991-жылдын март айында топ таркаганга чейин, Борис Гребенщиков, Михаил Файнштейн, Дюша Романов, Всеволод Гаккель төртөөнөн турган музыканттар квартети топтун негизин түзүп турган. Ар түрдүү убакта Майк Науменко, Сергей Курёхин, Олег Сакмаров, Борис Рубекин, Эдмунд Шклярский, Евгений Губерман, Александр Кондрашкин, Александр Ляпин, Пётр Трощенков, Иван Воропаев, Андрей Решетин, Сергей Щураков ж.б. топ менен биргеликте иш алып барышкан.

 Сыйлыктары 

 Шилтемелер 
 Расмий сайты
Категория:Орусия музыкалык топтору
Категория:Арип боюнча музыканттар
Категория:Арип боюнча ырчылар
Taobao

Taobao.com (Таобао сөзмө-сөз: "кенч тармакты издеп") — eBay, Amazon жана Rakuten'ге окшогон Кытайдын онлайн соода-сатык веб сайты. Ал Ханчжоу, Чжэцзян жергесинде Alibaba Group тарабынан иштетилет.

Alibaba Group тарабынан 2003-жылы 10-майда негизделген Taobao Marketplace керектөөчүдөн-керектөөчүгө (C2C) чакан бизнестерге жана жеке ишкерлерге аянтча камсыздоо аркылуу чекене соода жүргүзүүгө көмөктөшөт. Ал негизинен кытай тилдүү аймактарда (Кытайдын негизги бөлүгү, Гонконг, Макао жана Тайван), ошондой эле чет өлкөлөрдө керектөөчүлөргө онлайн дүкөндөрдү ачууну камсыздайт. 2010-жылдын аяктарында Taobao'до катталган мүчөлөрдүн саны 370 миллиондон ашуун адамга жетип, анын болдолдуу 80% Кытайдын онлайн соода базарын түзгөн.

2013-жылдын март айына карата, 760 млндун тегерегинде продукция тизмеленип, Taobao Marketplace Alexa рейтингиндеги маалыматка ылайык, дүйнөдөгү эң көп адам кирген 20 сайттын бири болуп калган. 2013-жылдын 31-мартында аяктаган бюджеттик жылга карата, Taobao Marketplace менен Tmall.com'догу дүң товардын көлөмү (ДТК) 1 трлн юандан ашып, eBay менен Amazon'дукунан дагы көптү түзгөн. The Economist журналы аны "өлкөнүн эң ири онлайн базары" деп атаган.

Соодагерлер товарларды белгиленген баада же аукцион аркылуу сатыкка коё алышат. Аукциондор транзакциялардын аз гана пайызын түзөт. Буюмдардын көпчүлүгү жаңы товарлар, алар белгиленген баада сатылат. Сатып алуучулар сатуучулардын бэкграунддарын сайттагы жеткиликтүү болгон маалыматтар менен баалай алышат, анын ичинде рейтингдер, пикирлер жана арыздар бар.

 Тарыхы 

 Шилтемелер 
Категория:Маалымат технологиялары
Категория:Онлайн соода кызматтары
Категория:Кытай компаниялары
Amazon.com

Amazon.com, Inc. - ошондой эле Amazon (Амазон) деген ат менен белгилүү болгон Американын электрондук соода жана булут эсептөө компаниясы. Ал Вашингтон штатынын Сиэтл жергесинде жайгашкан жана 1994-жылы 5-июлда Жефф Безос тарабынан негизделген. Технологиялык алп жалпы жүгүртүү жана базар капиталдаштыруусу боюнча дүйнөдөгү эң ири интернетке негизделген чекене сатуучу. Amazon.com онлайн китеп дүкөнү катары иш баштап, кийинчерээк DVD дисктерди, Blu-ray'лерди, CD'лерди, видео жүктөмөлөрдү/агымды, MP3 жүктөмөлөрдү/агымды, аудиокитеп жүктөмөлөрдү/агымды, программалык камсыздоо, видео оюндар, электроника, кийим-кече, эмерек, азык-түлүк, оюнчуктар жана зер буюмдарды сатуу боюнча тармагын кеңейткен. Ошондой эле, компания керектөөчү электроникалык буюмдарды, Kindle электрондук окугучтарды, Fire планшеттерди, Fire сыналгыны, Echo'ну өндүрүп чыгарат. Ал дүйнөдөгү эң чоң булут инфраструктурасын камсыздоочу (IaaS жана PaaS) болуп саналат. Amazon өзүнүн AmazonBasics аттуу үй брендинин астында USB зымдар сыяктуу белгилүү бир арзан буюмдарды дагы сатат.

Amazon Америка Кошмо Штаттары, Бириккен Падышалык, Ирландия, Франция, Канада, Германия, Италия, Испания, Нидерланддар, Австралия, Бразилия, Жапония, Кытай, Индия жана Мексика өлкөлөрү үчүн өзүнчө чекене соода сайтка ээ. Ошондой эле, Amazon айрым продукциялары үчүн белгилүү бир өлкөлөргө эл аралык жеткирип берүү жагын сунуш кылат. Германиянын Amazon сайтында 2016-жылы голланд, полша жана түрк тилдери дагы кирген.

Amazon 2015-жылы базар капиталдаштыруу жагынан Walmart'тан озуп, АКШдагы эң кымбат сатуучу болуп калган. Amazon дүйнөдөгү төртүнчү баалуу коомдук компания болуп саналат; киреше жагынан дүйнөдөгү эң ири интернет компания жана Америка Кошмо Штаттарындагы сегизинчи эң ири жумуш берүүчү ишкана. Amazon 2017-жылы Whole Foods Market'ти жыл аягына чейин 13.4 млрд АКШ долларына сатып алуу планы бар экенин жар салган. Бул физикалык сатуучу катары Amazon'дун ордун бир топ эле жогорулатат. Бул сатып алуу айрымдар тарабынан физикалык дүкөн катары Walmart'ка чакырык таштоо аракети катары чечмеленген.

 Тарыхы 

 Тышкы шилтемелер 
 

Категория:Маалымат технологиялары
Категория:Электрондук соода компаниялар
Категория:АКШ компаниялары
Категория:1994-жыл
Мем

thumb|upright|Ричард Докинз.
Мем (англ. meme) -- бир маданияттын ичиндеги адамдан адамга тараган бир идея, жүрүм-турум же стил. Мем маданий идеяларды, белгилерди, же практикаларды камтыган бир бөлүк катары кызмат кылат. Ал адамдын оюнан башкасына жазуу, сүйлөө, жаңсоо, ритуалдар, мимикалык тема менен туураган кубулуш аркылуу өткөрүлөт. Бул түшүнүктү жактоочулар мемдерди -- алар өзүнөн-өзү көбөйүп, аргындашып, тандоо басымына жооп бергени үчүн -- гендердин маданий аналогу деп эсептешет.

Бул сөз неологизм болуп саналат жана Ричард Докинз тарабынан чыгарылган (1976-жылы).

Жактоочулардын теориясына ылайык, мемдер биологиялык эволициянын аналогу сыяктуу эле табигый тандалма аркылуу өрчүгөн вирустук феномендер болуп саналат. Мем буларды түркүмдөө, мутация, атаандаштык жана мурас аркылуу ишке ашырып, алардын ар бири мемдин репродуктивдүүлүк ийгилигине таасир этет. Мемдер өздөрү жашаган алып жүрүүчүлөрдүн жүрүм-туруму аркылуу тарайт. Азыраак жайылган мемдер жоголууга дуушар болушу мүмкүн, ал эми башкалары жашап кетиши, жайылышы, (жакшы же жаман) мутация болушу ыктымал. Эфективдүү көбөйгөн мемдер көбүрөөк ийгиликке жетип, айрымдары өзүн алып жүргөндөргө зыяндуу болсо дагы эфективдүү көбөйө берет.

 Тарыхы 

 Шилтемелер 

Категория:Интернет
Жарыш видео оюну

thumb|Vroom (1991).
thumb|Live for Speed (2008).
Жарыш видео оюн жанры - биринчи адам же үчүнчү адамдын көз карашы менен ойнолгон видео оюн жанры. Анда оюнчу жер, суу, аба же космостук транспорт каражаттарынын ар кандай түрү менен жарыш сынагына катышат. Алар чыныгы дүйнөгү жарыш лигаларынан тартып толугу менен ойдон чыгарылган чөйрөдөгү таймаштарга негизделиши ыктымал. Жалпысынан алганда, алар өтө катаал шарттар менен жөнөкөй аркада жарыш оюндарынын ортосундагы спектрде бөлүштүрүлүшү мүмкүн. Жарыш оюндарды спорттук оюндар категориясына киргизгенге болот.

 Тарыхы 

 Шилтемелер 

Категория:Маалымат технологиялары
Категория:Видеооюн жанрлары
Үй видео оюн консолу

thumb|NES (Жапония, Европа, Америка).
Үй видео оюн консолу, же жөн эле үй консолу - аркадалардан же башка коммерциялык институттардан айырмаланып, үйдөгү оюнчулар үчүн колдонулган видео оюн түзмөгү. Үй консолдору видео оюн консолдорунун бир түрү. Ал адамдар каалаган жеринде, каалаган убакта өзү менен кошо алып жүргөн кичинекейирээк жана портативдик чөнтөк оюн консолдорунан, аны менен катар микроконсолдордон, арналган консолдордон айырмаланат.

 Тарыхы 

 Шилтемелер 
Категория:Маалымат технологиялары
Nexus 5

thumb|upright=0.6|Nexus 5.
Nexus 5 — LG тарабынан өндүрүлгөн, Google Play дүкөндө 2013-жылы 31-октябрда 349 АКШ доллар наркында сатыкка чыккан смартфон. Ал Android 4.4 KitKat системинде иштеген биринчи түзмөк болгон. Nexus 5 расмий Android 7.0 Nougat жаңыртуусун ала албайт. Бул ушул Android түзмөгү үчүн колдоого алынган акыркы расмий нуска -- Android 6.0.1 Marshmallow дегенди билдирет.

 Тарыхы 

 Шилтемелер 
Категория:Маалымат технологиялары
Категория:Google
Категория:2013-жыл
Категория:Мобилдик түзмөктөр
Reddit

Reddit - Американын жаңылыктарды жыйнаган, интернет мазмунду баалаган, талкуу вебсайты. Reddit'тин катталган коом мүчөлөрү тексттик билдирүүлөр же түздөн-түз линктер сыяктуу мазмунду киргизе алышат. Катталган колдонуучулар келген материалдарга жогору же төмөн деген бааларын берип, алардын беттеги абалын аныктай алышат. Киргизилген материалдардын эң жогору баалангандары барактын же категориянын эң үстүндө пайда болот. Мазмундук жазуулар "субреддиттер" деп аталган, кызыкчылык туудурган тармактар ​​боюнча жайгашат.
 thumb | 220x124px | right

 Тарыхы 

 Тышкы шилтемелер 
 

Категория:Маалымат технологиялары
Категория:Сайттар